Here is a page extracted from Wikipedia that may contain CSS, HTML, and a lot of unformatted text.

Title: Blanca Miret
Content: Blanca Miret, naixida de Zaragoza l'1 de chinero de 1944, ye una atleta aragonesa especializada en prebas de velocidat, saltos y prebas combinadas que estió campiona d'Espanya en bels prebas y tenió cualques récords d'Espanya. Chunto a atras aragonesas como María Luisa Orobia y Rosa Sierra fuoron bellas d'as prencipals figuras d'a tornada de l'atletismo femenín a Aragón y Espanya dimpués d'a prohibición d'a practica esportiva femenina d'o rechimen de Franco.

Estió 3 vegadas internacional con Espanya y en o Memorial d'Atletismo Miguel de la Quadra-Salcedo, que se celebra en as pistas de ceniza d'a Universidat Complutense de Madrit, se'n fa una preba en o suyo honor dito Trofeo Blanca Miret de 100 metros lisos.

Palmarés 
 Campionatos d'Espanya
 100 metros lisos:
 Subcampiona en 1963, 1965 y 1967.
 Tercera en 1964.
 200 metros lisos:
 Subcampiona en 1964 y 1967.
 Brinco de largaria.
 Campiona en 1963, subcampiona en 1965 y tercera en 1967.
 Pentatlón.
 Campiona en 1968 y subcampiona en 1967.

Referencias 

</center>

Atletas d'Aragón
Brincadors d'Aragón
Naixius de Zaragoza
Velocistas d'Aragón
1944 (naixencias)